2018 yil 23-24 mart kunlari Istanbul shahrida O‘zbekiston Respublikasining “Mikrokreditbank” ATB boshqaruv raisi bilan Turkiyaning yirik banklaridan Vaqifbank raisi Mexmet Emin O‘zgan va Eksimbank raisi Adnan Yildirim o‘rtasida uchrashuv bo‘lib o‘tdi. Foto: Mikrokreditbank Uchrashuvda innovatsion texnologiyalarni qo‘llash orqali bank xizmatlarining yangi turlarini joriy qilish hamda xizmat ko‘rsatish sifatini yanada yaxshilash, tadbirkorlik sub’yektlarini moliyaviy qo‘llab-quvvatlashni takomillashtirish masalalarida o‘zaro fikr almashildi. Foto: Mikrokreditbank Shuningdek, uchrashuv yakunida kelgusida o‘zaro hamkorlik Ishchi guruhini tashkil etish, banklar o‘rtasida doimiy hamkorlik qilib borish, o‘zaro tajriba alamashish tizimini yo‘lga qo‘yish, tadbirkorlik sub’yektlarini moliyaviy qo‘llab-quvvatlash maqsadida kredit liniyalarini jalb qilish bo‘yicha Yo‘l xaritasini ishlab chiqishga kelishib olindi.